# Είδη μειγμάτων - Σκουπίδια, ένα μείγμα που παράγουμε καθημερινά

## ΠΕΡΙΓΡΑΦΗ

Το μαθησιακό αντικείμενο έχει ως στόχο την προτροπή των μαθητών να διερευνήσουν αφενός τα είδη των μειγμάτων και αφετέρου να αναγνωρίσουν τα σκουπίδια ως ένα ετερογενές μείγμα, το οποίο αποτελεί πηγή ρύπανσης για το περιβάλλον.

## ΕΙΔΗ ΜΕΙΓΜΑΤΩΝ

Μείγματα μπορούν να σχηματιστούν με ανάμειξη:

Α. στερεών σωμάτων
π.χ. αλατοπίπερο, ζάχαρη-σκόνη κανέλλας, άνθρακας-σίδηρος (χάλυβας)

Β. στερεού με υγρό
π.χ. αλάτι-νερό, ζάχαρη-νερό, αλεύρι-νερό, θείο-πετρέλαιο

Γ. στερεού με αέριο
π.χ. σκόνη-ατμοσφαιρικός αέρας

Δ. υγρού με υγρό
π.χ. οινόπνευμα- νερό

Ε. αέριο με υγρό
π.χ. οξυγόνο-νερό, αμμωνία-νερό

ΣΤ. αέριο με αέριο
π.χ. άζωτο-οξυγόνο (ατμοσφαιρικός αέρας)

## ΣΚΟΥΠΙΔΙΑ: ΕΝΑ ΜΕΙΓΜΑ ΠΟΥ ΠΑΡΑΓΟΥΜΕ ΚΑΘΗΜΕΡΙΝΑ

Τα σκουπίδια είναι ένα μείγμα το οποίο αποτελείται από μεγάλο αριθμό διαφορετικών σωμάτων και υλικών, όπως υπολείμματα τροφών, υλικά συσκευασίας, διαλύτες, χημικές ουσίες από λιπάσματα, απορρυπαντικά, μπαταρίες και πολλά άλλα. Τα σκουπίδια αποτελούν πηγή ρύπανσης για το περιβάλλον και η διαχείριση τους είναι ένα σοβαρό πρόβλημα για τα αστικά κέντρα το οποίο μπορούμε να μετατρέψουμε σε χρήσιμο: Η λύση είναι η διαλογή από τον ίδιο τον καταναλωτή, δηλαδή ο διαχωρισμός με το χέρι ή με λαβίδα των διαφορετικών υλικών και στη συνέχεια η ανακύκλωσή τους.

Με διαλογή είναι δυνατό να διαχωριστεί το πλαστικό, το χαρτί, το γυαλί και το αλουμίνιο για να επαναχρησιμοποιηθούν με ανακύκλωση και τα υπολείμματα τροφών και άλλων οργανικών ουσιών για να μετατραπούν σε λίπασμα ( κομποστοποίηση) ή να αποτελέσουν πηγές ενέργειας (βιομάζα και βιοντίζελ).